***Проект***

 **Образец № 7б**

 **ДОГОВОР**

 **№**  .........................

Днес, ..........…/………… г. в гр. София между:

**„ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /„Холдинг БДЖ“ ЕАД/**, със седалище и адрес на управление: гр. София 1080, община Столична, район „Средец”, ул. „Иван Вазов” № 3, ЕИК № 130822878, ИН по ДДС № BG 130822878, представлявано от Владимир Делчев Владимиров – Изпълнителен директор, наричано по-долу за краткост **„ВЪЗЛОЖИТЕЛ”**

и

.........................................., със седалище и адрес на управление: ................................., ЕИК № ................................, ИН по ДДС № BG ................................, представлявано от – ......................................-…………………., наричано по-долу за краткост **„ИЗПЪЛНИТЕЛ”,**

 на основание решение на Съвета на директорите на „Холдинг БДЖ“ ЕАД, по т…… от Протокол №…../…….. , се сключи настоящия договор за следното:

 **I. ПРЕДМЕТ НА ДОГОВОРА**

 **Чл.1.(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу възнаграждение да извършва периодични доставки по заявка на хранителни продукти и напитки по обособена позиция № ……. , описани съгласно Техническата спецификация – Приложение № 1 и Предложението на **ИЗПЪЛНИТЕЛЯ** – Приложение № 3, неразделна част от настоящия договор.

 **(2)** Прогнозните количества, единичните цени, вида на хранителните продукти и напитките, наричани по-нататък „стоката“ или „стоките“, са описани в Ценовото предложение на **ИЗПЪЛНИТЕЛЯ** – Приложение № 2, неразделна част от договора.

 **(3)** Количествата на стоките, посочени в Ценовото предложение – Приложение № 2 към договора са прогнозни за период: 01.05.2018г. до 31.10.2018г., 01.05.2019г. до 31.10.2019г. и 01.05.2020г. до 31.10.2020г. вкл., като **ВЪЗЛОЖИТЕЛЯТ**, чрез упълномощени свои представители от обекта има право да ги намалява, съобразно реалните му потребности.

 **(4)** **ИЗПЪЛНИТЕЛЯТ** доставя стоката франко склада на обекта на **ВЪЗЛОЖИТЕЛЯ,** с адрес: **ПВЦ Железничар, гр. Варна, к.к. Чайка 1 – спирка „Журналист“.**

 **(5)** Заявките от страна от упълномощени лица на **ВЪЗЛОЖИТЕЛЯ** могат да се изпращат/подават (в писмена форма по електронен път/факс/електронна поща на представител на изпълнителя и/или по телефона) на **ИЗПЪЛНИТЕЛЯ** в рамките на всеки работен ден в количества и асортимент в зависимост от потребностите.

 **(6)** Заявените количества стоки се доставят в срок до 48 часа от момента на направената заявка.

 **II. СРОК НА ДОГОВОРА**

 **Чл.2.** Настоящият договор влиза в сила на 01.05.2018г. и има действие единствено в следните периоди: 01.05.2018г. до 31.10.2018г., 01.05.2019г. до 31.10.2019г. и 01.05.2020г. до 31.10.2020г. включително.

 **III. ЦЕНИ, ЦЕНООБРАЗУВАНЕ И НАЧИН НА ПЛАЩАНЕ**

 **Чл.3. (1)** Доставната цена на стоките включва всички разходи по доставката франко обекта на доставка, като при фактурирането се начислява дължимият ДДС.

 **(2)** Доставната цена на стоките се определя като се спазва предложения в Ценовото предложение - Приложение № 2 към договора, процент отстъпка от единичната базова цена на стоки едро–първо качество за област Варна, посочени в бюлетина на „Система за агропазарна информация“ ЕООД /САПИ/. Предложеният процент отстъпка се запазва спрямо действащите цени в периодичните бюлетини на САПИ през целия период на договора.

 **3)** Доставната цена на стоките в Ценовото предложение – Приложение № 2 към договора, подлежи на промяна на база периодичните бюлетини на САПИ за единичните цени на стоки на едро–първо качество за област Варна.

 **(4)** Единичните цени, на които ще се доставят стоките от началната дата на всеки период на действие на договора по чл. 2, са по посочени единични базови цени на стоките от бюлетина на САПИ, предоставена от **ИЗПЪЛНИТЕЛЯ** за негова сметка, актуална към последното число на месеца предхождащ началната дата на периода на действие на договора за съответната календарна година, коригирани с предложения процент отстъпка в Ценовото предложение – Приложение № 2 към договора.

 **(5)** Извън случаите по чл.3, ал.4, доставната единична цена на стоките се актуализира на всеки 2 /два/ месеца от началната дата на всеки периода на действие на договора, при спазване на следния ред:

 **5.1. ИЗПЪЛНИТЕЛЯТ** се задължава да предостави за своя сметка на **ВЪЗЛОЖИТЕЛЯ**  бюлетина на САПИ, за базови цени на стоки на едро-първо качество за област Варна, актуална към последно число на месеца предхождащ месеца на актуализация, заедно с актуална справка за новите цени на доставяните стоки;

 **5.2.** В срок от два работни дни от получаване на документите по т.5.1, **ВЪЗЛОЖИТЕЛЯT**, чрез упълномощени свои представители извършва проверка на новите доставни цени. В случай на грешки при изчисляването незабавно уведомява **ИЗПЪЛНИТЕЛЯ** по телефон и e-mail, за констатираните грешки, който в срок до един работен ден представя нова коригирана справка;

 **5.3.** При промяна на цените се изготвя констативен протокол с новите доставни цените на стоките, който се подписва от упълномощени представители на страните по договора.

 **(6)** Актуализираните цени на стоките влизат в сила на следващия ден от подписване на констативния протокол по чл. 3, ал. 5, т.5.3 от договора.

 **(7)** При динамична промяна на цените през всеки период на действие на договора, **ВЪЗЛОЖИТЕЛЯT** си запазва правото едностранно да иска актуализация на доставните цени на стоките. В тези случаи, **ВЪЗЛОЖИТЕЛЯT** предоставя за своя сметка актуална към момента бюлетина на САПИ, на **ИЗПЪЛНИТЕЛЯ** по e-mail , след което се спазва реда по чл. 3, ал. 5 и ал.6 от договора.

 **(8)** На заплащане подлежат само реално доставените през съответния месец стоки, доказано с представяне на документите по чл. 3, ал.10 от договора.

 **(9)** Плащането се извършва по банков път, в лева, до 30 /тридесет/ дни след приключването на съответния месец, в който са извършени доставките.

 **(10)** Необходими документи за извършване на плащане:

 **а)** приемо-предавателни протоколи по чл.4, ал. 2 от договора, за съответния месец, в който са извършени доставките.

 **б)** сертификат за качество по чл.5, ал.2 от договора.

 **в)** оригинал на данъчна фактура, с титуляр - Поделение за „Почивна дейност” /ППД/ при „Холдинг БДЖ ЕАД, БУЛСТАТ 1308228780478, ид.№ по ДДС BG130822878, с адрес: гр. София, Столична община, район Сердика, бул. „Княгиня Мария Луиза“ № 114А.

 **(11)** Необходимите документи за извършване на плащането се представят на адрес: гр. София, Столична община, район Сердика, бул. „Княгиня Мария Луиза“ № 114А.

 **(12)** Всички плащания се извършват по банков път, по следната сметка на

**ИЗПЪЛНИТЕЛЯ**:

IBAN……………………………………….

BIC ………………………………………...

при Банка ………………………………….

клон ………………………………………..

 **IV. ПРЕДАВАНЕ И ПОЛУЧАВАНЕ НА ДОСТАВЯНИТЕ СТОКИ**

 **Чл.4.(1)** Предаването и приемането на доставяните стоки, се извършва в обекта на **ВЪЗЛОЖИТЕЛЯ**, посочен в чл.1, ал.4 от договора.

 **(2)** При предаването на стоките, определените от страните представители подписват приемо-предавателен протокол, в който се описва вида на стоката, количество, мерна единица, дата и час на предаване. Констатациите в него обвързват страните относно факта на предаването и отсъствието на налични видими недостатъци на стоката. Рискът от погиването и повреждането на стоките преминава върху **ВЪЗЛОЖИТЕЛЯ** от момента на подписване на приемо-предавателния протокол.

 **(3)** **ВЪЗЛОЖИТЕЛЯT** има право да откаже да приеме доставяните стоки, изцяло или частично, ако не съответстват по количество или качество, същите са с остатъчен срок на годност към датата на доставката по-малко от 75% от срока на годност, указан върху опаковката, стоката е подменена или не е опакована в съответствие с договореното.

 **(4**) Относно дефекти, установени при разпечатване на опаковките, преди ползване, **ИЗПЪЛНИТЕЛЯТ** се уведомява с рекламационно писмо за датата, на която е констатиран недостатъка и за вида на същия.

 **V. КАЧЕСТВО**

 **Чл.5.(1)** **ИЗПЪЛНИТЕЛЯТ** гарантира качество на стоките, отговарящо на изискванията на Техническа спецификация – Приложение № 1 към договора.

 **(2)** **ИЗПЪЛНИТЕЛЯТ** се задължава към всяка доставка да прилага сертификат, който да съдържа най-малко: наименование на стоката, наименование на производителя, дата на производство, срок на годност и начин на съхранение.

 **(3)** **ИЗПЪЛНИТЕЛЯТ** се задължава да доставя стоки със здрава опаковка, с етикет на български език, съдържащ информация, съгласно изискванията на Наредба за изискванията за етикетирането и представянето на храните.

 **(4)** **ВЪЗЛОЖИТЕЛЯТ** има право във всеки момент от изпълнението на договора да извършва проверка относно качеството на стоките, като с тези си действия не пречи на оперативната дейност на **ИЗПЪЛНИТЕЛЯ.**

 **VI. РЕКЛАМАЦИИ**

 **Чл. 6.(1)** Рекламации за видими несъответствия на доставените стоки по количество, качество, вид и опаковка, се правят в момента на предаване на стоките, в обекта на **ВЪЗЛОЖИТЕЛЯ** и се отразяват в приемо-предавателния протокол за предаване на стоката.

 **(2)** Рекламации за скрити несъответствия се правят при откриването им. **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** незабавно при констатирането им. В рекламациите се посочва договора, приемо-предавателния протокол, с който е удостоверено приемането на стоките, вида, точното количество на полученото, основанието за рекламация и датата, на която е констатирано несъответствието.

 **(3)** В срок до 2 /два/ дни от уведомлението по горната алинея, **ИЗПЪЛНИТЕЛЯT** изпраща свой представител за констатиране на скритите несъответствия. Несъответствията се отразяват в констативен протокол, подписан от представители на страните. В случаи на отказ за изпращане на представител от **ИЗПЪЛНИТЕЛЯ** или отказ на неговия представител да подпише протокола, **ВЪЗЛОЖИТЕЛЯТ** изпраща подписан от негов представител протокол на **ИЗПЪЛНИТЕЛЯ**, който е обвързващ за последния.

 **(4)** При отправена рекламация и възникване на спор относно съответствието стоките, контролни проби се вземат от оторизиран, съгласно закона орган (Българска агенция по безопасност на храните или на акредитирана лаборатория) в присъствието на **ВЪЗЛОЖИТЕЛЯ** и **ИЗПЪЛНИТЕЛЯ** или упълномощени от тях лица, в деня на оспорване на рекламацията от **ИЗПЪЛНИТЕЛЯ** или най-късно на следващия ден. За обвързващ Страните ще се счита протоколът от анализа на оторизирания орган по настоящата разпоредба. В случай, че протоколът на оторизирания орган потвърждава несъответствието на доставените стоки, разходите за изпитването, както и стойността на стоките при погиването им са за сметка на **ИЗПЪЛНИТЕЛЯ.** В случай, че стоките съответстват на договорените и нормативно установените изисквания, **ВЪЗЛОЖИТЕЛЯТ** дължи на **ИЗПЪЛНИТЕЛЯ** заплащане на действително извършваните разходи по анализите и доставката на хранителните продукти, както и стойността на хранителните продукти, за които е предявена необоснованата рекламация.

 **(5)** В случай , че **ИЗПЪЛНИТЕЛЯT** не предприеме никакви мерки в срок до 5 /пет/ дни от датата на рекламацията, рекламираното количество стоки се счита за недоставено и **ВЪЗЛОЖИТЕЛЯТ** не дължи заплащане на стойността му.

 **(6)** **ВЪЗЛОЖИТЕЛЯТ** е длъжен да държи на отговорно пазене рекламираното количество стоки съобразно температурните режими и условия посочени на етикета, на всяка една от тях и на разположение на **ИЗПЪЛНИТЕЛЯ**, в срок до 20 /двадесет/ дни, след което не носи отговорност за него.

 **VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл.7.** Възложителят има право:

 **(1)** Да иска от **ИЗПЪЛНИТЕЛЯ** да изпълни доставката съгласно договорените условия.

 **(2)** Когато **ИЗПЪЛНИТЕЛЯT** се е отклонил от изискванията за доставка по договора, има право да откаже приемането на част или цялото количество, както и да откаже да заплати съответната цена, докато **ИЗПЪЛНИТЕЛЯT** не изпълни своите задължения по договора.

 **(3)** Във всеки момент от действието на договора **ВЪЗЛОЖИТЕЛЯТ** има право да извърши проверка относно безопасността на доставяните стоки и стадия на изпълнение на доставката, без да пречи на оперативната дейност на **ИЗПЪЛНИТЕЛЯ**.

 **Чл.8. ВЪЗЛОЖИТЕЛЯТ** е длъжен:

 **(1)** Да приеме доставената стока в обекта за доставка, в рамките на срока по чл. 10, ал.10 от договора.

 **(2)** Да заплати на **ИЗПЪЛНИТЕЛЯ** цената на доставените количества стоки, съгласно Раздел III от договора.

 **(3)** Да оказва на **ИЗПЪЛНИТЕЛЯ** необходимото съдействие за изпълнение на договора.

 **(4)** Да подписва чрез свои упълномощени представители документите по чл.3, ал.5, т.5.3, чл.4, ал.2 и чл.6, ал.3 от договора.

 **(5)** Дазаявява чрез упълномощени лица необходимите за доставка стоки съобразно чл. 1, ал.5 от договора.

 **(6)** Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от него като такава.

 **(7**) Да освободи гаранцията за изпълнение на договора след изтичане на един месец от прекратяването му, при условие, че **ИЗПЪЛНИТЕЛЯT** е изпълнил задълженията си по договора.

 **VIII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл.9. ИЗПЪЛНИТЕЛЯT** има право да получи дължимото възнаграждение по определения в Раздел III от договора начин и размер.

 **Чл.10. ИЗПЪЛНИТЕЛЯT** се задължава:

 **(1)** Да доставя на **ВЪЗЛОЖИТЕЛЯ** на свой риск стоки по обособена позиция №…. , срещу съответната цена.

 **(2)** Да доставя на **ВЪЗЛОЖИТЕЛЯ** само безопасни, годни за консумация и неувреждащи здравето на хората храни по смисъла на чл.20 от Закона за храните и ако открие, че стоката не е безопасна за консумация е длъжен:

 **a)** да изтегли от склада на съответния обект стоките, представляващи заплаха за живота и здравето на потребителите, като незабавно информира **ВЪЗЛОЖИТЕЛЯ** за всички рискове, свързани с употребата на продуктите.

 **б)** незабавно да предприеме действия за заместване на продуктите с други годни за употреба в срок от 24 часа, при спазване на изискването за извършване на съответните лабораторни контроли и анализи.

 **(3)**Да доставя стоки при спазване на изискванията на Техническата спецификация – Приложение № 1 и Предложението на изпълнителя – Приложение № 3 към договора.

 **(4)** Да доставя стоките с етикети на български език, съгласно изискванията на Наредбата за изискванията за етикетирането и представянето на храните.

 **(5)** Да доставя стоката в здрава опаковка, подходяща за ръчна и механизирана товарно-разтоварна дейност.

 **(6)** Да доставя стоките при строго спазване на санитарно-хигиенните изисквания за доставка и транспорт на хранителни продукти. Храните, изискващи специално съхранение да се доставят със специализиран транспорт.

 **(7)** Да съхранява стоките при подходящи условия до предаването им на **ВЪЗЛОЖИТЕЛЯ.**

 **(8)** Да доставя стоки, с остатъчен срок на годност към датата на доставката, не по-малък от 75 % от срока на годност, указан върху опаковката.

 **(9)** Да осигури за своя сметка транспорт на стоката до обекта на доставката.

 **(10)** Да достави и предаде стоките до 48 часа от момента на направена от **ВЪЗЛОЖИТЕЛЯ** заявка по чл.1, ал.5 от договора.

 **(11)** Да замени за своя сметка стоката с нова, при извършена рекламация от страна на Възложителя.

 **(12)** Да извършва доставките с транспортни средства, посочени в Списък-описание на превозните средства за извършване на доставки – Приложение № 4 към договора. Когато са налице обективни причини за използване на друго превозно средство, непосочено в списъка, **ИЗПЪЛНИТЕЛЯT** се задължава да представи на **ВЪЗЛОЖИТЕЛЯ** Удостоверение за регистрация на новопредложеното превозно средство.

 **(13)** При доставка на стоката да предоставя сертификат за същата по чл.5, ал.2. от договора.

 **(14)** При доставка, стоката да се придружава от лице, упълномощено да се подписва от името на **ИЗПЪЛНИТЕЛЯ** на приемо-предавателния протокол по чл.4, ал.2. от договора.

 **(15)** За собствена сметка да получава и извозва от обекта на **ВЪЗЛОЖИТЕЛЯ** амбалажа от доставената стока.

 **(16)** Да предоставя за своя сметка и в срок документите по чл. 3, ал.4 и ал.5, т.5.1 от договора.

 **IX. ГАРАНЦИ**

 **Чл.11. (1)** „Гаранция за изпълнение на договора” означава парична сума /депозит/, внесена по банкова сметка на **ВЪЗЛОЖИТЕЛЯ**, с титуляр Поделение за „Почивна дейност” при „Холдинг БДЖ” ЕАД, в банка **„Юробанк България“ АД**, гр. София, **IBAN BG77BPBI 79241064295804, BIC BPBIBGSF,** с която **ИЗПЪЛНИТЕЛЯТ** обезпечава изпълнението на задълженията си по този договор.

 **(2)** Гаранцията за изпълнение на договора е в размер на .............. лв. /……………………..- *словом*/, което представлява **5%** от стойността на договора без ДДС към датата на сключването му, със срок на валидност един месец, след прекратяване на договора.

 **(3) ВЪЗЛОЖИТЕЛЯТ** има право да усвои изцяло или част от гаранцията за изпълнение на договора при неизпълнение или лошо изпълнение на задължения по договора от страна на **ИЗПЪЛНИТЕЛЯ**.

 **(4)** При едностранно прекратяване (разваляне) на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията за изпълнение на договора се усвоява изцяло като обезщетение за прекратяване на договора.

 **(5)** Възложителят има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки и обезщетения.

 **(6)** Усвояването на гаранцията за изпълнение на договора не освобождава **ИЗПЪЛНИТЕЛЯ** от предвидените в настоящия договор отговорности и неустойки, ако същите са в по-голям размер.

 **X. САНКЦИИ**

 **Чл.12.(1)** При забавяне на доставка на стока, **ИЗПЪЛНИТЕЛЯT** дължи на **ВЪЗЛОЖИТЕЛЯ** неустойка в размер на 0,2% на ден от стойността на недоставената стока, но не повече от 10% от нейната стойност.

 **(2)** При забавено плащане **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за забава в размер на законната лихва от деня на забавата.

 **(3)** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

 **XI. СЪОБЩЕНИЯ**

 **Чл.13.(1)** Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на **ВЪЗЛОЖИТЕЛЯ** или **ИЗПЪЛНИТЕЛЯ**.

 **(2)** За дата на съобщението се смята:

 **а)** датата на предаването – при предаване на ръка на съобщението;

 **б)** датата, посочена на обратната разписка – при изпращане по пощата;

 **в)** датата на приемането – при изпращане по факс.

 **(3)** За валидни адреси за приемане на съобщения, свързани с изпълнението на настоящия договор и предаване на документи се смятат:

**ЗА ВЪЗЛОЖИТЕЛЯ**: **ЗА ИЗПЪЛНИТЕЛЯ**:

Поделение за „Почивна дейност” ………………………………...

при „Холдинг БДЖ“ ЕАД ……………………...................

гр. София, Столична община, район Сердика, ………………………………...

бул. „Княгиня Мария Луиза“ № 114А. ………………………...............

………………………………. ………………………………...

 *име, фамилия и длъжност име, фамилия и длъжност*

тел ………………………….тел…………………….............

 **(4)** При промяна на адреса, съответната страна е длъжна да уведоми другата в тридневен срок за промяната, в противен случай всички съобщения, изпратени на посочените в предходната алинея адреси, се считат за редовно връчени.

 **XII. СПОРОВЕ**

 **Чл.14.(1)** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

 **(2)** В случай, че не бъде постигнато съгласие по чл.14, ал.1 всички спорове, породени от този договор или отнасящи се до него, могат да бъдат разрешавани чрез медиация.

 **(3)** В случай, че не бъде постигнато съгласие по чл.14, ал.2 всички спорове, породени от този договор или отнасящи се до него ще бъдат разрешавани по съдебен ред.

 **(4)** Медиацията не е задължителна преди отнасяне на спора за решаване по съдебен ред.

 **XIII.ПРЕКРАТЯВАНЕ НА ДОГОВОРА**

 **Чл.15**. Настоящият договор се прекратява:

 **(1)** С изтичане на срока му на действие по чл.2 или с изчерпване на прогнозните количества, посочени в Ценовото предложение – Приложение №2, в зависимост от това, кое от двете обстоятелства настъпи първо.

 **(2)** По взаимно писмено съгласие на страните;

 **(3)** Едностранно при неизпълнение на задължения на една от страните по договора, с едномесечно писмено предизвестие, отправено от изправната до неизправната страна;

 **(4)** По реда на чл.87 от ЗЗД;

 **(5)** При ликвидация или обявяване в несъстоятелност на **ИЗПЪЛНИТЕЛЯ**, за което той е длъжен да уведоми писмено **ВЪЗЛОЖИТЕЛЯ** в тридневен срок от настъпване на промяната.

 **XIV. ЗАКЛЮЧИТЕЛНИ РАЗПОРЕДБИ**

 **Чл.16.** В случай на преобразуване на **ВЪЗЛОЖИТЕЛЯ** или **ИЗПЪЛНИТЕЛЯ**, юридическите лица, техни правоприемници са обвързани с клаузите по този договор.

 **Чл.17.** Вземанията на **ИЗПЪЛНИТЕЛЯ**, произтичащи от настоящия договор, не могат да бъдат цедирани по реда на чл.99 и чл.100 от ЗЗД.

 **Чл.18**. За всички неуредени в този договор въпроси ще се прилага действащото законодателство на Република България.

 Настоящият договор се състои от 10 /десет/ страници и се състави, подписа и подпечата в два еднообразни екземпляра, по един за всяка от страните.

 Неразделна част от договора са:

**1.** Техническа спецификация – Приложение № 1;

**2.** Ценово предложение на изпълнителя – Приложение № 2;

**3.** Предложение на изпълнителя –Приложение № 3;

**4.**Списък-описание на превозните средства за извършване на доставки–Приложение № 4.

**ВЪЗЛОЖИТЕЛ: ИЗПЪЛНИТЕЛ:**

………………………….. ……………………………

**Владимир Владимиров** ……………………………

*Изпълнителен директор* /име, фамилия, длъжност/

 *печат*

………………………………..

**Димитър Михайлов**

*Главен счетоводител на „Холдинг БДЖ“ ЕАД*